CELEX: 32018R1277
Language: sk
Date: 2018-09-18 00:00:00
Title: Nariadenie Rady (EÚ) 2018/1277 z 18. septembra 2018, ktorým sa stanovujú vývozné náhrady za hydinové mäso

24.9.2018   
               
               
                  SK
               
               
                  Úradný vestník Európskej únie
               
               
                  L 239/1
               
            
         NARIADENIE RADY (EÚ) 2018/1277
         z 18. septembra 2018,
         ktorým sa stanovujú vývozné náhrady za hydinové mäso
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 ods. 3,
         so zreteľom na návrh Európskej komisie,
         keďže:
         
                     (1)
                  
                  
                     Komisia bola podľa nariadenia Rady (ES) č. 1234/2007 (1), ktoré bolo zrušené nariadením Európskeho parlamentu a Rady (EÚ) č. 1308/2013 (2), oprávnená stanovovať vývozné náhrady, ak sa považovali za potrebné v súlade s kritériami a požiadavkami stanovenými v nariadení (ES) č. 1234/2007. V tomto kontexte bolo prijaté vykonávacie nariadenie Komisie (EÚ) č. 689/2013 (3).
                  
               
                     (2)
                  
                  
                     Súdny dvor svojim rozsudkom z 20. septembra 2017 (4) zrušil vykonávacie nariadenie Komisie (EÚ) č. 689/2013. Súdny dvor stanovil, že nedodržanie procesných pravidiel týkajúcich sa prijatia aktu spôsobujúceho ujmu predstavuje porušenie podstatných formálnych náležitostí a že právny akt s takouto vadou musí byť zrušený.
                  
               
                     (3)
                  
                  
                     Súdny dvor ďalej rozhodol, že bez ohľadu na porušenie základných formálnych náležitostí, sa nezistila žiadna chyba, ktorá by ovplyvnila súlad aktu, ktorý obsahoval opatrenia potrebné na vykonanie nariadenia (ES) č. 1234/2007. Preto v záujme právnej istoty a s cieľom predísť nepriaznivému vplyvu na vykonanie nariadenia (ES) č. 1234/2007 stanovil, že účinky sporného nariadenia zostávajú zachované, kým nenadobudne účinnosť nový akt, ktorý ho má nahradiť.
                  
               
                     (4)
                  
                  
                     Nariadením (EÚ) č. 1308/2013 boli zrušené procesné ustanovenia nariadenia (ES) č. 1234/2007 týkajúce sa prijímania aktov, ktorými sa stanovujú vývozné náhrady. Nariadenie (EÚ) č. 1308/2013 sa uplatňuje od 1. januára 2014.
                  
               
                     (5)
                  
                  
                     Je preto potrebné stanoviť vývozné náhrady na hydinové mäso na tej istej úrovni, ako boli stanovené vo vykonávacom nariadení (EÚ) č. 689/2013, aby sa dosiahol súlad s rozsudkom Súdneho dvora. Toto nariadenie by sa teda malo uplatňovať so spätnou účinnosťou na obdobie medzi 19. júlom 2013 a 31. decembrom 2013.
                  
               
                     (6)
                  
                  
                     Náhrady by sa mali poskytovať len za výrobky, ktoré sú oprávnené na voľný pohyb v Únii a na ktorých je uvedená identifikačná značka stanovená v článku 5 ods. 1 písm. b) nariadenia Európskeho parlamentu a Rady (ES) č. 853/2004 (5). Uvedené výrobky by mali spĺňať aj požiadavky nariadenia Európskeho parlamentu a Rady (ES) č. 852/2004 (6).
                  
               
                     (7)
                  
                  
                     Náhrady, ktoré sa uplatňovali do prijatia vykonávacieho nariadenia (EÚ) č. 689/2013, boli stanovené vo vykonávacom nariadení Komisie (EÚ) č. 360/2013 (7). Uplynutie účinnosti vykonávacieho nariadenia (EÚ) č. 689/2013 by teda inter alia znamenalo, že uplatniteľným je nariadenie (EÚ) č. 360/2013. V záujme právnej istoty by sa nariadenie (EÚ) č. 360/2013 preto malo zrušiť,
                  
               PRIJALA TOTO NARIADENIE:
         
            Článok 1
            
               1.   Vývozné náhrady sa poskytujú za výrobky, množstvá a obdobie, ktoré sú stanovené v prílohe k tomuto nariadeniu, a za podmienok stanovených v odseku 2 tohto článku.
            
            
               2.   Výrobky, za ktoré možno poskytnúť vývoznú náhradu podľa tohto článku, musia spĺňať príslušné požiadavky nariadení (ES) č. 852/2004 a (ES) č. 853/2004, a najmä sa musia vyrábať v schválenom podniku a musia spĺňať podmienky označovania identifikačnou značkou stanovené v oddiele I prílohy II k nariadeniu (ES) č. 853/2004.
            
         
         
            Článok 2
            Vykonávacie nariadenie (EÚ) č. 360/2013 sa týmto zrušuje.
         
         
            Článok 3
            Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
            Uplatňuje sa od 19. júla 2013 do 31. decembra 2013.
         
         
            Toto nariadenie je záväzné v celom rozsahu a je priamo uplatniteľné vo všetkých členských štátoch.
            V Bruseli 18. septembra 2018
            
               
                  Za Radu
               
               
                  predseda
               
               G. BLÜMEL
            
         
         
            (1)  Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16.11.2007, s. 1).
         
            (2)  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12 2013, s. 671).
         
            (3)  Vykonávacie nariadenie Komisie (EÚ) č. 689/2013 z 18. júla 2013, ktorým sa stanovujú vývozné náhrady za hydinové mäso (Ú. v. EÚ L 196, 19.7.2013, s. 13).
         
            (4)  Rozsudok z 20. septembra 2017 vo veci C-183/16 P, Tilly-Sabco/Komisia, ECLI:EU:C:2017:704.
         
            (5)  Nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (Ú. v. EÚ L 139, 30.4.2004, s. 55).
         
            (6)  Nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín (Ú. v. EÚ L 139, 30.4.2004, s. 1).
         
            (7)  Vykonávacie nariadenie Komisie (EÚ) č. 360/2013 z 18. apríla 2013, ktorým sa stanovujú vývozné náhrady za hydinové mäso (Ú. v. EÚ L 109, 19.4.2013, s. 27).
      
      
         
            PRÍLOHA
            
               VÝVOZNÉ NÁHRADY ZA HYDINOVÉ MÄSO UPLATNITEĽNÉ OD 19. JÚLA 2013 DO 31. DECEMBRA 2013
            
            
                        Kód výrobku
                     
                     
                        Krajina určenia
                     
                     
                        Merná jednotka
                     
                     
                        Výška náhrad
                     
                  
                        0105 11 11 9000 
                        0105 11 19 9000 
                        0105 11 91 9000 
                        0105 11 99 9000 
                        0105 12 00 9000 
                        0105 14 00 9000 
                        0207 12 10 9900 
                        0207 12 90 9190 
                        0207 12 90 9990 
                     
                     
                        A02
                        A02
                        A02
                        A02
                        A02
                        A02
                        V03
                        V03
                        V03
                     
                     
                        EUR/100 ks
                        EUR/100 ks
                        EUR/100 ks
                        EUR/100 ks
                        EUR/100 ks
                        EUR/100 ks
                        EUR/100 kg
                        EUR/100 kg
                        EUR/100 kg
                     
                     
                        0,00
                        0,00
                        0,00
                        0,00
                        0,00
                        0,00
                        0,00
                        0,00
                        0,00
                     
                  
                        Pozn.: Kódy výrobkov, ako aj kódy miest určenia série „A“ sú uvedené v nariadení Komisie (EHS) č. 3846/87 (Ú. v. ES L 366, 24.12.1987, s. 1).
                        Ostatné miesta určenia sú vymedzené takto: V03: A24, Angola, Saudská Arábia, Kuvajt, Bahrajn, Katar, Omán, Spojené arabské emiráty, Jordánsko, Jemen, Libanon, Irak, Irán.